
Betegtájékoztató: információk a felhasználó számára

Aknefug EL 10 mg/ml külsőleges oldat

eritromicin

Mielőtt elkezdené gyógyszerét alkalmazni, olvassa el figyelmesen az alábbi betegtájékoztatót.

Tartsa meg a betegtájékoztatót, mert a benne szereplő információkra a későbbiekben is szüksége lehet.

· További kérdéseivel forduljon orvosához vagy gyógyszerészéhez.

Ezt a gyógyszert az orvos személyesen Önnek írta fel. A készítményt másoknak átadni nem szabad, mert számukra ártalmas lehet még abban az esetben is, ha tüneteik az Önéhez hasonlóak.

Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.
A betegtájékoztató tartalma:

1.
Milyen típusú gyógyszer az Aknefug EL 10 mg/ml külsőleges oldat (továbbiakban 


Aknefug EL) és milyen betegségek esetén alkalmazható?

2.
Tudnivalók az Aknefug EL alkalmazása előtt

3.
Hogyan kell alkalmazni az Aknefug EL-t?

4.
Lehetséges mellékhatások

5
Hogyan kell az Aknefug EL-t tárolni?

6.
További információk

1.Milyen típusú gyógyszer az Aknefug EL és milyen betegségek esetén alkalmazható?

Az Aknefug EL egy baktérium-ellenes és gyulladáscsökkentő hatású, külsőleges oldat.

Az Aknefug EL-t a faggyúmirigy-gyulladás (akné) göbökkel (papulákkal) és gennyel telt hólyagokkal (pusztulákkal) járó, gyulladásos formájában alkalmazzák.

2.Tudnivalók az Aknefug EL alkalmazása előtt

Ne alkalmazza az Aknefug EL-t
· ha allergiás (túlérzékeny) az eritromicinre vagy az Aknefug EL egyéb összetevőjére.
· ha kereszt-allergiája van (túlérzékeny) az ún. makrolidok csoportjába tartozó antibiotikumokra.
Az Aknefug EL fokozott elővigyázatossággal alkalmazható

· meg kell akadályozni, hogy érintkezésbe kerüljön a szemekkel, az orral és a szájjal, mivel alkohol tartalma miatt irritálja a nyálkahártyákat.

A kezelés ideje alatt alkalmazott egyéb gyógyszerek

A kórokozók esetén részleges kereszt-rezisztencia áll fenn az eritromicin és a linkomicin, valamint az eritromicin és a klindamicin között.

Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett egyéb gyógyszereiről, beleértve a vény nélkül kapható készítményeket is.
Terhesség és szoptatás

Akkor is alkalmazhatja az Aknefug EL-t, ha terhes. Az Aknefug EL hatóanyaga a bőrön keresztül nem szívódik fel a véráramba jelentős mértékben, ezért nem várhatók a magzatot érintő nemkívánatos hatások. 
Alkalmazhatja az Aknefug EL-t, ha szoptat. Azonban ügyeljen rá, hogy gyermek szája és az Ön kezelt bőrfelületei NE érintkezzenek egymással.

A készítmény hatásai a gépjárművezetéshez és gépek kezeléséhez szükséges képességekre

A készítmény nem befolyásolja ezen képességeket.
3.Hogyan kell alkalmazni az Aknefug EL-t?

Az Aknefug EL-t mindig az orvos által elmondottaknak megfelelően alkalmazza. Amennyiben nem biztos az adagolást illetően, kérdezze meg orvosát, gyógyszerészét.

Az Aknefug EL egy külsőleges használatra szánt oldat.
Hacsak kezelőorvosa másképpen nem rendeli, akkor az Aknefug EL-t naponta kétszer kell egy tiszta vattacsomóval az érintett bőrterületre felvinni vékony rétegben.
Az alkalmazás időtartama: 

Az Aknefug EL-kezelés nem lehet hosszabb, mint 6 hét.

Hosszantartó kezelés után rezisztencia alakulhat ki (a baktériumok nem reagálnak a kezelésre, hanem ellenállókká válnak) és a bőr bizonyos baktériumok okozta gyulladása következtében a betegség romolhat.

Ha az előírtnál több Aknefug EL-t alkalmazott

Túladagolásról nem számoltak be. A kezelést a következő alkalommal a szokásos mennyiséggel végezze.
Az oldat kizárólag a bőrön történő alkalmazásra szolgál. Ha véletlenül lenyelik, számításba kell venni, - főként gyermekek esetén - hogy az Aknefug EL izopropil-alkohol tartalmaz. Azonnal forduljon orvoshoz.

Ha elfelejtette alkalmazni az Aknefug EL-t

Ne alkalmazzon kétszeres adagot a kihagyott adag pótlására. Az előírt adaggal folytassa a kezelést.

Ha idő előtt abbahagyja az Aknefug EL alkalmazását
Kérjük, beszéljen kezelőorvosával, mit tegyen ezután. Ha nem alkalmazza az előírt ideig, lehet, hogy a kezelés sikertelen lesz.

Ha bármilyen további kérdése van a készítmény alkalmazásával kapcsolatban, kérdezze meg orvosát vagy gyógyszerészét.

4. LEHETSÉGES MELLÉKHATÁSOK

Mint minden gyógyszer, így az Aknefug EL is okozhat mellékhatásokat, amelyek azonban nem mindenkinél jelentkeznek:
Ha az alább felsorolt mellékhatások bármelyikét észleli, hagyja abba az Aknefug EL alkalmazását, és amint lehet, beszéljen kezelőorvosával.

Nagyon ritka (10 000 kezelt beteg közül kevesebb, mint 1 beteget érintenek): kontakt allergia (bőrpír, vizenyő, göbcse képződés, nedvezés a kezelt területen) jelentkezhet. Ha ezt észleli, hagyja abba az Aknefug EL alkalmazását, és amint lehet, beszéljen kezelőorvosával.

Nem gyakori (1000 kezelt beteg közül 1-10 beteget érintenek): főként az Aknefug EL-kezelés elején, az alkohol-tartalom miatt esetenként a bőr kiszáradása, bőrpír, égő érzés és a bőr viszketése jelentkezhet.

Ebben az esetben a gyógyszer ritkább alkalmazása javasolt. Amennyiben ezek a tünetek még 4-6 nap után is fennállnak, akkor az okot orvosnak kell kivizsgálnia.

Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, értesítse orvosát vagy gyógyszerészét.

5. HOGYAN KELL AZ AKNEFUG EL-T TÁROLNI?

A gyógyszer gyermekektől elzárva tartandó.

A dobozon és a címkén feltüntetett lejárati idő után ne alkalmazza az Aknefug EL-t. A lejárati idő a megadott hónap utolsó napjára vonatkozik.

Legfeljebb 25º C-on tárolandó. A fénytől való védelem érdekében az üveget tartsa a dobozában.

A gyógyszereket nem szabad a szennyvízzel vagy a háztartási hulladékkal együtt megsemmisíteni. Kérdezze meg gyógyszerészét, hogy szükségtelenné vált gyógyszereit miként semmisítse meg. Ezek az intézkedések elősegítik a környezet védelmét.

6. TOVÁBBI INFORMÁCIÓK

Mit tartalmaz az Aknefug EL?
· A készítmény hatóanyaga az eritromicin. 10 mg eritromicint tartalmaz 1 ml oldatban.
· Egyéb összetevőK izopropil-mirisztát (Ph.Eur.), izoprpil-alkohol (Ph.Eur.)

Milyen az Aknefug EL készítmény külleme és mit tartalmaz a csomagolás?
Az Aknefug EL barna színű üvegbe csomagolt, tiszta, színtelen oldat.

A csomagolás 50 ml külsőleges oldatot tartalmaz.

A forgalomba hozatali engedély jogosultja és a gyártó
Dr. August Wolff GmbH &Co. Arzneimittel

Sudbrackstrasse 56, D-33611 Bielefeld, Németország

telefon:(0)521 8808-05

Fax::(0)521 8808-334

e-mail:info@wolff-arzneimittel.de

A készítményhez kapcsolódó további kérdéseivel forduljon a forgalomba hozatali engedély jogosultjának helyi képviseletéhez:

Medimprove Kft.

2100 Gödöllő, Szkíta krt.10.

e-mail: info@medimprove.hu
OGYI-T-5650/02

